ਸੈਫ਼ ਤੇ ਕਰੀਨਾ ਦੀ ਜੋੜੀ ਨੂੰ ਮੀਡੀਆ ਨੇ ਮੇਲ ਕੇ ਸੈਫ਼ੀਨਾ ਦਾ ਨਾਂ ਦਿੱਤਾ ਹੈ। ਬੀਤੇ ਦਿਨੀਂ ਕਰੀਨਾ ਨੇ ਵੀ ਕਾਫ਼ੀ ਸਮੇਂ ਤੋਂ ਉਨ੍ਹਾਂ ਦੇ ਵਿਆਹ ਬਾਰੇ ਚੱਲੀਆਂ ਆ ਰਹੀਆਂ ਅਫ਼ਵਾਹਾਂ ਤੋਂ ਪਰਦਾ ਚੁੱਕਦਿਆਂ ਕਿਹਾ ਕਿ ਉਹ ਇਸ ਸਾਲ ਦੇ ਅੰਤ ਤਕ ਵਿਆਹ ਦੇ ਬੰਧਨ ’ਚ ਬੱਝਣਗੇ। ਫਿਲਹਾਲ ਕਰੀਨਾ ਤੇ ਸੈਫ਼ ਦੀ ਏਜੰਟ ਵਿਨੋਦ ਰਿਲੀਜ਼ ਹੋ ਚੁੱਕੀ ਹੈ ਪਰ ਕਰੀਨਾ ਦੀ ਹੀਰੋਇਨ ਦਾ ਕੰਮ ਜ਼ੋਰਾਂ-ਸ਼ੋਰਾਂ ਨਾਲ ਜਾਰੀ ਹੈ। ਕਰੀਨਾ ਮੁਤਾਬਕ ਉਸ ਲਈ ਪਹਿਲਾਂ ਕੰਮ ਹੈ ਤੇ ਉਹ ਪਹਿਲਾਂ ਅਧੂਰੀਆਂ ਫ਼ਿਲਮਾਂ ਪੂਰੀਆਂ ਕਰੇਗੀ। ਇਸ ਲਈ ਹਾਲੇ ਵਿਆਹ ਦੀ ਤਾਰੀਖ ਬਾਰੇ ਕੁਝ ਦੱਸ ਨਹੀਂ ਸਕਦੀ ਪਰ ਐਨਾ ਤੈਅ ਹੈ ਕਿ ਉਹ ਇਸ ਸਾਲ ਦੇ ਅੰਤ ਤਕ ਇੱਕ ਹੋ ਜਾਣਗੇ।
ਸ਼ਾਇਦ ਕਰੀਨਾ ਸਮਝ ਗਈ ਹੈ ਕਿ ਕੁਝ ਵੀ ਹੋਵੇ ਇਸ ਰੁਝੇਵਿਆਂ ਭਰੀ ਜ਼ਿੰਦਗੀ ’ਚੋਂ ਆਪਣੇ ਲਈ ਸਮਾਂ ਕੱਢਣਾ ਹੀ ਪੈਂਦਾ ਹੈ। ਫਿਲਹਾਲ ਕਰੀਨਾ ਦੀ ਹੀਰੋਇਨ ਬਾਰੇ ਐਨਾ ਹੀ ਪਤਾ ਲੱਗਿਆ ਹੈ ਕਿ ਉਹ ਇਸ ਵਿੱਚ ਮਾਹੀ ਖੰਨਾ ਦਾ ਕਿਰਦਾਰ ਨਿਭਾਅ ਰਹੀ ਹੈ। ਇਸ ਤੋਂ ਇਲਾਵਾ ਦਬੰਗ-2 ਵਿੱਚ ਕਰੀਨਾ ਦੇ ਆਈਟਮ ਨੰਬਰ ਕਰਨ ਦੇ ਚਰਚੇ ਹਨ ਤੇ ਇਹ ਵੀ ਚਰਚਾ ਹੈ ਕਿ ਇਸੇ ਫ਼ਿਲਮ ’ਚ ਉਹ ਸਲਮਾਨ ਦੀ ਭਰਜਾਈ ਮਲਾਇਕਾ ਅਰੋੜਾ ਖ਼ਾਨ ਦੇ ਸਾਹਮਣੇ ਹੈ। ਸਲਮਾਨ ਨੇ ਦਬੰਗ-2 ’ਚ ਇੱਕ ਹੋਰ ਆਈਟਮ ਨੰਬਰ ਲਈ ਆਪਣੀ ਭਾਬੀ ਨੂੰ ਵੀ ਕਿਹਾ ਹੈ।
ਇਸ ਤੋਂ ਇਲਾਵਾ ਕਰੀਨਾ ਦੀ ਜ਼ਿੰਦਗੀ ਦੀ ਤਲਾਸ਼ ਚਾਹੇ ਖਤਮ ਹੋ ਚੁੱਕੀ ਹੈ ਪਰ ਉਸ ਦੀ ਆਮਿਰ ਖ਼ਾਨ ਤੇ ਰਾਣੀ ਮੁਖਰਜੀ ਨਾਲ ਤਲਾਸ਼ ਨਵੰਬਰ ’ਚ ਰਿਲੀਜ਼ ਹੋਵੇਗੀ।
ਪ੍ਰਸਿੱਧ ਫ਼ਿਲਮ ਨਿਰਮਾਤਾ ਅਤੇ ਨਿਰਦੇਸ਼ਕ ਸੰਜੇ ਲੀਲਾ ਭੰਸਾਲੀ ਦੀ ਅਗਲੀ ਫ਼ਿਲਮ ‘ਰੋਮੀਓ-ਜੂਲੀਅਟ’ ’ਚ ਵੀ ਕਰੀਨਾ ਕਪੂਰ, ਰਣਵੀਰ ਸਿੰਘ ਨਾਲ ਮੁੱਖ ਕਿਰਦਾਰ ਵਿੱਚ ਨਜ਼ਰ ਆਵੇਗੀ। ਇਸ ਅਤਿ ਰੁਮਾਂਟਿਕ ਅਤੇ ਰੌਚਿਕ ਫ਼ਿਲਮ ਦੀ ਸ਼ੂਟਿੰਗ ਇਸ ਸਾਲ ਜੁਲਾਈ ਵਿੱਚ ਸ਼ੁਰੂ ਹੋਵੇਗੀ ਕਿਉਂਕਿ ਰਣਵੀਰ ਸਿੰਘ ਇਸ ਵੇਲੇ ਸੋਨਾਕਸ਼ੀ ਸਿਨਹਾ ਨਾਲ ਫ਼ਿਲਮ ‘ਲੁਟੇਰਾ’ ਦੀ ਸ਼ੂਟਿੰਗ   ਵਿੱਚ ਮਸ਼ਰੂਫ਼ ਹੈ।
ਨਿਰਦੇਸ਼ਕ ਮਧੁਰ ਭੰਡਾਰਕਰ ਦੀ ਇਸ ਫ਼ਿਲਮ ਤੋਂ ਕਰੀਨਾ ਨੂੰ ਕਾਫ਼ੀ ਉਮੀਦਾਂ ਹਨ।

ਪ੍ਰਸ਼ਨਃ ‘ਰੋਮੀਓ-ਜੂਲੀਅਟ’ ਫ਼ਿਲਮ ਦੇ ਨਿਰਮਾਤਾ ਅਤੇ ਨਿਰਦੇਸ਼ਕ ਕੌਣ ਸੀ?

ਉੱਤਰਃ  ‘ਰੋਮੀਓ-ਜੂਲੀਅਟ’ ਫ਼ਿਲਮ ਦੇ ਨਿਰਮਾਤਾ ਅਤੇ ਨਿਰਦੇਸ਼ਕ ਸੰਜੇ ਲੀਲਾ ਭੰਸਾਲੀ ਸੀ।